379.08 REGOLAMENTI DWAR IL-KONTROLL TA’ KONĊENTRAZZJONIJIET L-AVVIŻ LEGALI 294 tal-2002, kif emendat bl-Avviżi Legali 299 tal-2002, u 49, 425 u 349 tal-2007. L-AVVIŻ LEGALI 294 tal-2002, kif emendat bl-Avviżi Legali 299 tal-2002, u 49, 425 u 349 tal-2007. 1. It-titolu ta’ dawn ir-regolamenti hu Regolamenti dwar il-Kontroll ta’ Konċentrazzjonijiet. Tifsir. Emendat: A.L.49 tal-2007; A.L.425 tal-2007; A.L. 349 tal-2011. Kap. 379. Kap. 510. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar il-Kompetizzjoni; " Direttur Ġenerali " tfisser id-Direttur Ġenerali (Kompetizzjoni) kif maħtur bl-artikolu 13 tal-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur; " għaqda ta’ intrapriżi " tfisser korp ta’ persuni (sew inkorporati sew mhumiex) li jkun iffurmat bil-għan li jestendi l-interess kummerċjali tal-membri tiegħu jew ta’ persuni ra ppreżentati mill-membri tiegħu; " intrapriża " tfisser kull min, sew jekk individwu, korp magħqud jew inkorporat jew xi entità oħra, ikun qed iwettaq xi attività ekonomika, u tinkludi grupp ta’ intrapriżi fis-sens mogħti lil din il-frażi bl-artikolu 2 tal-Att. " konċentrazzjoni " tfisser- (i) l-amalgamazzjoni ta’ żewġ intrapriżi jew aktar li qabel kienu ekonomikament indipendenti minn xulxin; jew (ii) l-akkwist minn intrapriża waħda jew aktar minn waħda jew minn persuna waħda jew aktar li jkunu diġà jikkontrollaw mill-anqas xi intrapriża waħda, sew bix-xiri ta’ titoli jew ta’ assi, b’kuntratt jew b’kull mezz ieħor, ta’ kontroll dirett jew indirett ta’ intrapriża jew intrapriżiħaħ jew ta’ partijiet minnhom, sew ġewwa Malta jew barra minn Malta f’każ li fis-sena finanzjarja ta’ qabel it-turnover totali f’Malta ta’ l-intrapriżi kkonċernati eċċeda € 2, 329, 373.40 u kull intrapriża mill-intrapriżi kkonċernati kellha turnover f’Malta ekwivalenti ta’ għall-inqas għaxra fil-mija (10 %) tat-turnover totali ta’ l-intrapriżi konċernati: Iżda l-ħolqien ta’ joint venture li tkun twettaq fuq bażi dejjiema l-funzjonijiet kollha ta’ entità ekonomika awtonoma msemmija hawn iżjed ’il quddiem bħala jointventure b’funzjoni ħiħa għandu wkoll jikkostitwixxi konċentrazzjoni: Iżda wkoll dan li ġej m’għandux jitqies li jagħtilok għal konċentrazzjoni: - il-pussess fuq bażi temporanja minn istituzzjonijiet ta’ kreditu jew finanzjarji jew minn kumpanniji ta’ l-assigurazzjoni, li l-attivitajiet normali tagħhom jinkludu operazzjonijiet u negozju f’titoli ta’ ekwità għalihom infushom jew għal oħrajn, ta’ titoli ta’ ekwità li jkunu kisbu f’xi intrapriża bil-għan li jerġgħu ibiegħhom, sakemm dawn ma jkunux jeżerċitaw drittijiet ta’ vot għar-rigward ta’ dawk it-titoli ta’ ekwità bil-għan li jiġi stabbilit il-komportament kompetittiv ta’ dik l-intrapriża jew sakemm huma jeżerċitaw dawk id-drittijiet ta’ vot biss bil-għan li jippreparaw it-tneħħija ta’ l-intrapriża kollha jew ta’ xi parti minnha jew ta’ kull attiv tagħha jew it-tneħħija ta’ dawk it-titoli ta’ ekwità u li kull tneħħija bħal dik isseħħ fi żmien sentejn mid-data ta’ akkwist jew f’dak iż-żmien itwal lid-Direttur Ġenerali jista’ jistabbilixxi fuq talba mill-istituzzjoni jew mill-kumpanija inkwistjoni fejn jintwera li t-tneħħija ma kienx raġonevolment possibbli fi żmien sentejn; - il-kontroll jinkiseb mill-persuna jew mill-entità li tkun kompetenti skond il-liġi li tmexxi l-proċeduri ta’ stralċ xoljiment, insolvenza, waqfien ta’ ħlas, kompożizzjonijiet jew proċedimenti analogi; - il-kontroll jinkiseb minn kumpanija li l-għan uniku tagħha hu litakkwista holdings f’intrapriżi oħra u li tmexxi dawk il-holdingsu liddawwarhom fi profitt mingħajr ma tinvolvi ruħha direttament jew indirettament fit-tmexxija ta’ dawk l-intrapriżi, mingħajr ma tippreġudika d-drittijiet li jkollhom azzjonisti, b’dan iżda illi jkunu eżerċitati d-drittijiet ta’ vot għar-rigward tal-holding, b’mod partikolari dwar il-ħatra ta’ membri tal-korpi ta’ tmexxija u sorveljanza ta’ l-intrapriżi fejn ikollhom il-holdings, biss biex jinżammil-valurħih ta’ dawk l-investimenti u mhux biex jiġi stabbilit direttament jew indirettament il-komportament kompetittiv ta’ dawk l-intrapriżi; " kontroll " tfisser li jkun hemm il-possibilità li tiġi eserċitata influenza deċiżiva fuq intrapriża, b’mod partikolari - (i) permezz tal-proprjetà jew il-jedd li jintuża kull attiv ta’ intrapriża jew parti minnu; jew (ii) permezz ta’ drittijiet jew kuntratti li jgħaddu influenza deċiżiva fuq il-kompożizzjoni, l-ivvotar jew id-deċiżjonijiet ta’ l-organi ta’ intrapriża; iżda wkoll persuni jew intrapriżi li ma jkollhomx dawk id-drittijiet jew li ma jkunux intitolati għal dawk id-drittijiet taħt il-kuntratt inkwistjoni għandhom jitqiesu bħala li jkunu kisbu kontroll jekk ikollhom is-setgħa jeserċitaw id-drittijiet li jinkisbu minnhom; " suq rilevanti " tfisser is-suq għall-prodotti jew għas-servizzi sew ġewwa Malta jew kif limitat għal xiarea jew lokalità partikolari ġewwa Malta jew barra minn Malta, u sew jekk ikun ristrett għal xi perjodu partikolari ta’ żmien jew staġun tas-sena sew jekk ma jkunx; " TFUE" tfisser it-Trattat dwar il-Funzjonament tal-Unjoni Ewropea; "Tribunal tal-Appell " tfisser it-Tribunal tal-Appell għall-Kompetizzjoni u għall-Konsumatur kif stabbilit bl-artikolu 31 tal-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur; Kap. 510. Kap. 510. "Uffiċċju " tfisser l-Uffiċċju għall-Kompetizzjoni kif stabbilit bl-artikolu 13 tal-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur. Kap. 510. Kap. 510. 3. Kif jiġi kalkolat it-turnover. Emendat: A.L.49 tal-2007. (1) It-turnover totali skond it-tifsir mogħti fir-regolament 2(d) għandu jikkomprendi l-ammonti miksuba minn kull waħda mill-intrapriżi inkwistjoni fis-sena finanzjarja ta’ qabel mill-bejgħ ta’ prodotti u l-għoti ta’ servizzi lil intrapriżi oħra jew lil konsumaturi li jinkwadraw taħt l-attivitajiet ordinarji ta’ l-intrapriżi wara li jsir it-tnaqqis ta’ kull skont kummerċjali u tat-taxxa fuq il-valur miżjud u ta’ kull taxxa oħra li jkollha x’taqsam b’mod dirett mat-turnover: Iżda t-turnover totali ta’ intrapriża inkwistjoni m’għandux ikun jinkludi l-bejgħ ta’ prodotti jew l-għoti ta’ servizzi li l-intrapriżi msemmija fis-sub regolament (5) jagħmlu bejniethom. (2) B’deroga mis-sub regolament (1), meta l-konċentrazzjoni tkun tikkonsisti fl-akkwist ta’ partijiet, sew jekk kostitwiti bħala entitajiet legali, ta’ xi waħda jew iżjed mill-intrapriżi, ikun biss it-tur nover li jirrigwarda l-partijiet li jkunu s-suġġett ta’ l-operazzjoni li jiġi kkunsidrat għar-rigward tal-bejjiegħ jew tal-bejjiegħa: Iżda meta jsiru żewġ operazzjonijiet jew aktar fi żmien sentejn bejn l-istess persuni jew intrapriżi dawn għandhom jitqiesu bħala l-unika u l-istess konċentrazzjoni li toriġina id-data ta’ l-aħħar operazzjopni. (3) Fil-każ ta’ istituzzjonijiet ta’ kreditu u istituzzjonijiet finanzjarji oħra, fir-rigward tar-regolament 2(d), it-turnover ta’ dawk l-istituzzjonijiet għandu jikkomprendi l-ammont ta’ dawn l-elementi ta’ dħul, wara li titnaqqas it-taxxa fuq il-valur miżjud u kull taxxa oħra li b’mod dirett i kollha x’taqsam ma’ dawk l-elementi, meta jkun adatt, li jiġu riċevuti mill-istituzzjoni jew mill-fergħa tagħha f’Malta: (i) dħul ta’ mgħax u dħul ieħor bħalu; (ii) dħul minn titoli: - dħul minn ishma u titoli oħra li jirrendu varjabbli, - dħul minn interessi parteċipattivi, - dħul minn ishma f’intrapriżi affiljati; (iii) kummissjonijiet li jistgħu jiġu riċevuti; (iv) profitt nett fuq operazzjonijiet finanzjarji; (v) dħul operattiv ieħor. (4) Fil-każ ta’ intrapriżi ta’ l-assigurazzjoni, it-turnover ta’ dawk l-intrapriżi għandu jkun jikkonsisti fil-valur gross ta’ premiums reġistrati li għandhom jikkomprendu kull ammont riċevut u li jista’ jiġi riċevut għar-rigward ta’ kuntratti ta’ l-assigurazzjoni maħruġa minn jew f’isem l-intrapriżi ta’ l-assigurazzjoni, inklużi wkoll premiums tar-riassigurazzjoni li jkunu se jinħarġu u wara t-tnaqqis tat-taxxi u kontribuzzjonijiet para fiskali jew imposti li jitħallsu b’riferenza għall-ammonti ta’ premiums individwali jew għall-volum totali ta’ premiums. (5) Mingħajr preġudizzju għas-subregolament (2), it-turnover totali ta’ intrapriża inkwistjoni skond it-tifsir fir-regolament 2(d) għandu jiġi kkalkolat billi jiżdiedu flimkien it-turnovers rispettivi ta’ dawn li ġejjin: (i) l-intrapriża inkwistjoni; (ii) dawk l-intrapriżi fejn l-intrapriża inkwistjoni, b’mod dirett jew indirett: - tkun proprjetarja ta’ iżjed minn nofs il-kapital jew l-attiv tal-kummerċ, jew - ikollha s-setgħa t eżerċita iktar minn nofs il-jeddijiet għall-vot, jew - i kollha s-setgħa taħtar iktar minn nofs il-membri tal-bord tad-diretturi jew ta’ korp jew korpi oħra li jkunu ġuridikament jirrappreżentaw l-intrapriżi, jew - ikollha d-dritt tmexxi l-affarijiet ta’ l-intrapriżi; (iii) dawk l-intrapriżi li jkollhom fl-intrapriża inkwistjoni d-drittijiet jew is-setgħat elenkati fil-paragrafu (ii); (iv) dawk l-intrapriżi li fihom intrapriża bħal dik imsemmija fil-paragrafu (iii) jkollha d-drittijiet jew is-setgħat elenkati fil-paragrafu (ii); (v) dawk l-intrapriżi li fiha żewġ intrapriżi jew aktar bħal dawk imsemmija fil-paragrafiv) b’mod konġunt i kollhom id-drittijiet jew is-setgħat elenkati fil-paragrafu (ii). (6) Meta intrapriżi milquta mill-konċentrazzjoni b’mod konġunt i kollhom id-drittijiet jew is-setgħat elenkati fis-sub regolament (5)(ii), fil-kalkolu tat-turnover totali ta’ l-intrapriżi inkwistjoni għall-finijiet tar-regolament 2(d), m’għandu jittieħed ebda qies tat-turnover li jirriżulta mill-bejgħ ta’ prodotti jew mill-għoti ta’ servizzi bejn l-intrapriża konġunta u kull waħda mill-intrapriżi inkwistjoni jew xi intrapriża oħra konnessa ma’ xi waħda minnhom, kif stipulat fis-sub regolament (5)), iżda għandu jitqies it-turnover li jirriżulta mill-bejgħ ta’ prodotti u mill-għoti ta’ servizzi bejn l-intrapriża konġunta u intrapriżi terzi, hekk li dan it-turnover għandu jinqasa mindaqs fost l-intrapriżi inkwistjoni. 4. Valutazzjoni ta’ konċentrazzjoni-jiet. Emendat: A.L.49 tal-2007; A.L.349 tal-2011. (1) Bla ħsara għas-subregolament (4), konċentrazzjonijiet li jistgħu jwasslu għal tnaqqis sostanzjali tal-kompetizzjoni fis-suq Malti jew f’xi parti minnu huma pprojbiti. (2) Id-Direttur Ġenerali jkollu d-dmir jistabbilixxi jekk konċentrazzjoni tkunx kompatibbli mas-sub regolament (1) u meta jkun qed jagħmel din il-valutazzjoni id-Direttur Ġenerali għandu jqis, fost l-ohrajn: (a) il-ħtieġa li tinżammu tiġi żviluppata kompetizzjoni effettiva fis-suq Malti minħabba, fost affarijiet oħra, l-istruttura tas-swieq kollha inkwistjoni u l-kompetizzjoni attwali jew potenzjali minn intrapriżi lokalizzati ġewwa jew barra minn Malta; (b) jekk in-negozju, jew parti min-negozju ta’ xi parti fil-konċentrazzjoni tkun qegħda jew fi stat ta’ falliment jew waslet biex tkun fistat ta’ falliment; (ċ) ix-xorta u l-grad ta’ żvilupp u innovazzjoni f’suq rilevanti; (d) il-posizzjoni fis-suq ta’ l-intrapriżi inkwistjoni u s-saħħa li jkollhom sew ekonomika sew finanzjarja, l-alternattivi disponibbli għal provvedituri u utenti, l-aċċess li għandhom għal provvisti jew swieq, kwalunkwe impedimenti legali jew oħrajn għad-dħul, xejra tal-provvista u d-domanda għall-oġġetti u servizzi rilevanti, l-interessi tal-konsumaturi intermedji u aħħarin, u l-iżvilupp ta’ progress tekniku u ekonomiku sakemm dan ikun għal vantaġġ tal-konsumatur u ma jkunx jostakola b’ebda mod il-kompetizzjoni. (3) Sa fejn il-ħolqien ta’ joint venture li tikkostitwixxi konċentrazzjoni jkollha bħala l-għan jew effett il-koordinament tal-komportament kompettitiv ta’ intrapriżi li jibqgħu indipendenti, tali koordinament għandu jiġi valutat skond il-kriterji ta’ l-artikolu 5 ta’ l-Att bil-għan li tiġi stabbilita l-leġittimità ta’ l-operazzjoni taħt dawn ir-regolamenti: Iżda meta jkun qed jagħmel din il-valutazzjoni, id-Direttur Ġenerali għandu jqis b’mod partikolari: (i) jekk żewġ kumpanniji prinċipali jew aktar iżommux b’mod sinifikanti attivitajiet fl-istess suq tal-jointventure jew f’suq li jkun fil-linja ’l isfel jew fil-linja ’l fuq minn dik tal-jointventure jew f’xi suq viċin li jkollu x’jaqsam mill-qrib dan is-suq; (ii) jekk il-koordinament li hu l-konsegwenza diretta tal-ħolqien tal-jointventure ikunx jagħti lill-intrapriżi inkwistjoni l-possibilità li jeliminaw il-kompetizzjoni fir-rigward ta’ parti sostanzjali mill-prodotti jew mis-servizzi inkwistjoni. (4) Konċentrazzjonijiet li jagħtu lok jew x’aktarx jagħtu lok għal ksib ta’ effiċjenzi li jkunu akbar minnu li jkunu jpattu għall-effetti ta’ kwalunkwe prevenzjoni jew tnaqqas tal-kompetizzjoni li tirriżulta jew x’aktarx li tirriżulta mill-konċentrazzjoni m’għandhomx ikunu projbiti jekk l-intrapriżi inkwistjoni jġibu prova li dak il-ksib fl-effiċjenza ma jkunx jista’ jiġi xort’oħra miksub, ikunu verifikabbli u x’aktarx li jitgħadda lill-konsumaturi permezz ta’ prezzijiet iktar baxxi, jew aktar innovazzjoni, għa/la, jew kwalità ta’ prodotti jew servizzi. 5. (1) Il-konċentrazzjonijiet għandhom jiġu notifikati lid-Direttur Ġenerali qabel l-implimentazzjoni tagħhom u wara li jkun sar il-ftehim, tkun tħabbret l-offerta pubblika, jew l-akkwist ta’ kontroll konġunt, fi żmien ħmistax-il ġurnata. (2) Konċentrazzjoni għandha tkun notifikata mill-persuna jew l-intrapriża li tikseb il-kontroll ta’ intrapriża jew intrapriżiħaħ jew ta’ partijiet minnhom imma fejn din tkun tikkonsisti f’amalgamazzjoni jew l-akkwist ta’ kontroll konġunt, dawn għandhom ikunu notifikati b’mod konġunt mill-partijiet fl-amalgamazzjoni jew minn dawk li jkunu qed jakkwistaw kontroll konġunt skond ma jkun il-każ. (3) Konċentrazzjoni m’għandhiex titqies li tkun ġiet notifikata kemm-il darba n-notifika ma ssirx skond ir-regoli stipulati fl-Iskeda u kemm-il darba d-dritt għal notifika stipulat fl-Iskeda ma jitħallasx man-notifika u f’dak il-każ id-Direttur Ġenerali għandu jiddikjara lil dik in-notifika bħala waħda inkompleta u għal daqshekk invalida. (4) Id-Direttur Ġenerali għandu malli ssir in-notifika jippubblika fil-Gazzetta u f’gazzetta ta’ kulju m il-fatt dwar in-notifika, l-ismijiet tal-partijiet, ix-xorta tal-konċentrazzjoni u s-setturi ekonomiċi involuti. (5) Id-Direttur Ġenerali għandu f’pubblikazzjoni tal-fatt ta’ notifika jiddikjara li terzi li jridu joġġezzjonaw ikollhom id-dritt iressqu l-oġġezzjonijiet tagħhom bil-miktub fi żmien sebat ijiem mill-pubblikazzjoni tal-fatt tan-notifika fil-Gazzetta u f’ġurnal ta’ kuljum, skondliema jiġi pubblikat l-ewwel. (6) Id-Direttur Ġenerali għandu jqis kull interess leġittimu ta’ l-intrapriżi fil-protezzjoni tas-sigrieti kummerċjali tagħhom. 6. Eżami tan-notifika u bidu ta’ proċedimenti. Emendat: A.L.349 tal-2011. (1) Id-Direttur Ġenerali għandu jeżamina n-notifika fiż-żmien stipulat fir-regolament 9 u- (i) meta jikkonkludi li l-konċentrazzjoni notifikata ma tkunx taqa’ fl-ambitu ta’ dawn ir-regolamenti, huwa għandu jirreġistra dik ir-riżultanza permezz ta’ deċiżjoni; (ii) meta jirriżultaluli l-konċentrazzjoni notifikata, għalkemm din tkun taqa’ fl-ambitu ta’ dawn ir-regolamenti, ma tkunx tqajjem dubji serji dwar il-leġittimità tagħha skond id-disposizzjonijiet ta’ dawn ir-regolamenti, huwa għandu jiddeċiedi li m’għandux jopponiha u għandu jiddikjaraha bħala konċentrazzjoni leġittima u dik id-dikjarazzjoni għandha wkoll tkopri r-restrizzjonijiet direttament relatati u meħtieġa għall-implimentazzjoni tal-konċentrazzjoni; (iii) meta jirnżultaluli l-konċentrazzjoni notifikata tkun taqa’ fl-ambitu ta’ dawn ir-regolamenti u tqajjem dubji serji dwar il-leġittimità tagħha skond id-disposizzjonijiet ta’ dawn ir-regolamenti, huwa għandu jiddeċiedi li jibda l-proċedimenti. (2) Meta d-Direttur Ġenerali jirriżulta luli, wara li jsiru modifikazzjonijiet mill-intrapriżi inkwistjoni, konċentrazzjoni notifikata ma tkunx għadha tqajjem dubji serji fl-ambitu tat-tifsira tas-sub regolament (1)(iii), huwa jista’ jiddeċiedi li jiddikjara l-konċentrazzjoni bħala konċentrazzjoni leġittima konformi mas-sub regolament (1)(ii): Iżda huwa jista’ jgħaqqad mad-deċiżjoni tiegħu taħt is-subregolament (1)(ii) kondizzjonijiet u obbligi maħsuba biex jiżguraw li l-intrapriżi inkwistjoni jikkonformaw mar-rabtiet li jkunu daħlu għalihom mad-Direttur Ġenerali bil-għan li jagħmlu l-konċentrazzjoni waħda leġitti ma skond id-disposizzjonijiet ta’ dawn ir-regolamenti. (3) Id-Direttur Ġenerali jista’ jirrevoka d-deċiżjoni li jkunħa b’mod konformi mas-sub regolament (1)i) meta- (i) d-deċiżjoni tkun ibbażata fuq informazzjoni mhux korretta li dwarha tkun responsabbli waħda mill-intrapriżi jew meta din tkun inkisbet bil-qerq, jew (ii) l-intrapriżi inkwistjoni jikkommettu ksur ta’ obbligu magħqud mad-deċiżjoni, u f’każ bħal dak huwa mbagħad jista’ jieħu deċiżjoni taħt is-subregolament (1) mingħajr ma jkun marbut b’xi termini minn dawk imsemmija fir-regolament 9(1). (4) Id-Direttur Ġenerali għandu javża bid-deċiżjoni li jkun ħa lill-intrapriżi inkwistjoni mingħajr ebda dewmien. 7. Sospensjoni ta’ konċentrazzjoni-jiet. Emendat: A.L.349 tal-2011. (1) Konċentrazzjoni m’għandhiex tinġieb fis-seħħ jew qabel in-notifika tagħha jew sakemm din tkun ġiet dikjarata bħala waħda leġittima konformi ma’ deċiżjoni taħt ir-regolament 6(1)(ii) jew ir-regolament 8(2) jew abbażi ta’ xi presunzjoni skond ir-regolament 9(7). (2) Is-sub regolament (1) m’għandux jipprevjeni l-implimentazzjoni ta’ offerta pubblika li tkun ġiet notifikata lid-Direttur Ġenerali sakemm l-akkwirent ma jeserċitax id-drittijiet ta’ vot marbuta mat-titoli inkwistjoni jew inkella jagħmel hekk biss biex jibqa’ jżomm il-valurħiħ ta’ dawk l-investmenti u abbażi ta’ deroga mogħtija mid-Direttur Ġenerali taħt is-subregolament (3). (3) Id-Direttur Ġenerali jista’, fuq talba raġunata qabel notifika jew wara l-operazzjoni, wara li jqis fost l-oħrajn l-effetti tas-sospensjoni fuq intrapriża waħda jew aktar inkwistjoni ta’ konċentrazzjoni jew fuq terza persuna u t-theddida għall-kompetizzjoni li ġġib magħha l-konċentrazzjoni, jagħti deroga mill-obbligazzjonijiet imposti fis-sub regolament (1): Iżda d-deroga tista’ tkun soġġetta għal kondizzjonijiet u obbligi sabiex jiġu assigurati kondizzjonijiet ta’ kompetizzjoni effettiva. (4) Il-validità ta’ kwalunkwe operazzjoni li ssir bi ksur tas-sub regolament (1) tkun dipendenti fuq deċiżjoni konformi mar-regolament 6(1)(ii) jew mar-regolament 8) jew fuq presunzjoni konformi mar-regolament 9(7): Iżda dan ir-regolament m’għandu jkollu ebda effett fuq il-validità ta’ operazzjonijiet f’titoli inklużi dawk konvertibbli f’titoli oħra li jkunu jistgħu jiġu kkummerċjati f’suq li jkun regolat u sorveljat mill-awtoritajiet kompetenti maħtura taħt il-liġi u li jkun jopera regolarment u li jkun aċċessibbli direttament jew indirettament għall-pubbliku, kemm-il darba x-xerrej u l-bejjiegħ kienu jafu jew kien imisshom ikunu jafu li l-operazzjoni tkun saret bi ksur tas-sub regolament (1). 8. (1) Il-proċedimenti kollha mibdijin konformi mar-regolament 6(1)(iii) għandhom jingħalqu permezz ta’ deċiżjoni kif provdut fis-sub regolamenti). (2) Meta d-Direttur jirriżulta luli, wara modifikazzjoni mill-intrapriżi inkwistjoni jekk meħtieġa, konċentrazzjoni notifikata ma tkunx tikser ir-regolament 4(1) u, fil-każijiet imsemmija fir-regolament 4(3), tkun twettaq il-kriterji stipulati fl-artikolu 5(3) tal-Att, huwa għandu joħroġ deċiżjoni li biha jiddikjara li l-konċentrazzjoni tkun waħda leġittima skond dawn ir-regolamenti u deċiżjoni bħa1 dik għandha tkun ukoll tkopri restrizzjonijiet direttament relatati u meħtieġa għall-implimentazzjoni tal-konċentrazzjoni: Iżda huwa jista’ jgħaqqad mad-deċiżjoni tiegħu kondizzjonijiet u obbligi maħsuba sabiex jiżguraw li l-intrapriżi inkwistjoni jikkonformaw ruħhom mar-rabtiet li jkunu daħlu għalihom mad-Direttur Ġenerali bil-għan li jagħmlu l-konċentrazzjoni leġittima skond dawn ir-regolamenti. (3) Meta d-Direttur Ġenerali jirriżultalu li konċentrazzjoni tkun tikser ir-regolament 4(1) jew, fil-każijiet imsemmija fir-regolament 4(3), ma tkunx twettaq il-kriterji stipulati fl-artikolu 5(3) tal-Att, huwa għandu joħroġ deċiżjoni fejn jiddikjara li l-konċentrazzjoni ma tkunx waħda leġittima skond id-disposizzjonijiet ta’ dawn ir-regolamenti. (4) Meta konċentrazzjoni tkun diġà ġiet implimentata, id-Direttur Ġenerali jista’, f’deċiżjoni konformi mas-subregolament (3) jew b’deċiżjoni separata, jeħtieġ lill-intrapriżi jew kull attiv miġjuba flimkien li jkunu separati jew iċ-ċessazzjoni tal-kontroll konġunt jew jeħtieġ xiazzjoni oħra li tista’ tkun adatta sa biex jerġa’ jkun hemm il-kondizzjonijiet ta’ kompetizzjoni effettiva. (5) Id-Direttur Ġenerali jista’ jirrevoka d-deċiżjoni li jkunħa b’mod konformi mas-subregolament (2) jew jieħu deċiżjoni konformi mas-sub regolament (3) mingħajr ma jkun marbut bit-terminu msemmi fir-regolament 9(3) meta- (i) d-deċiżjoni tkun imsejsa fuq informazzjoni falza, qarrieqa jew inkompleta li għaliha tkun responsabbli xi waħda mill-intrapriżi, jew (ii) l-intrapriżi inkwistjoni jiksru xirabta marbuta mad-deċiżjoni. 9. Termini biex jinbdew proċedimenti u għal deċiżjonijiet. Emendat: A.L.349 tal-2011. (1) Id-deċiżjonijiet imsemmija fir-regolament 6(1) għandhom jittieħdu fi żmien sitt ġimgħat mill-għada li tiġi riċevuta n-notifika jew, jekk l-informazzjoni li għandha tingħata flimkien man-notifika tkun waħda inkompleta, mill-għada ta’ meta tasal l-informazzjoni kompleta: Iżda dan il-perjodu għandu jiżdied għal xahrejn jekk, wara notifika ta’ konċentrazzjoni u mhux iżjed tard minn tmiem il-ħames ġimgħa mill-ġurnata meta tasal in-notifika tal-konċentrazzjoni, l-intrapriżi inkwistjoni jippreżentaw rabtiet konformi mar-regolament 6(2) li jkunu intiżi mill-partijiet li jifformaw l-bażi għal deċiżjoni konformi mar-regolament 6(1)(ii): Iżda wkoll, wara tmiem il-perjodu ta’ ħames ġimgħat li fih jistgħu jiġu ppreżentati r-rabtiet, l-intrapriżi inkwistjoni jistgħu jitolbu li d-dekorrenza tal-perjodi hawn qabel imsemmija tiġi sospiża għal perjodu ta’ tliet ġimgħat sabiex tiġi diskussa proposta ta’ rabta ġdida jew sostanzjalment riveduta imma jkun fid-diskrezzjoni tad-Direttur Ġenerali jekk huwa għandux jilqa’ jew le din it-talba. (2) Deċiżjonijiet meħudin konformi mar-regolament 8(2) dwar konċentrazzjonijiet notifikati għandhom jittieħdu malli jkun jidher li d-dubji serjimsemmija fir-regolament 6(1)(iii) ikunu tneħħew, partikolarment bħala riżultat ta’ modifikazzjonijiet magħmulin mill-intrapriżi inkwistjoni, u mhux iktar tard mit-terminu impost fis-sub regolament (3): Iżda meta l-intrapriżi inkwistjoni jippreżentaw rabtiet bil-għan li jirrendu l-konċentrazzjoni leġittima skond dawn ir-regolamenti wara li jkunu nbdew il-proċedimenti kkontemplati fir-regolament 6(1)(iii) u sa mhux aktar tard minn tmiem it-tielet xahar wara li jkunu nbdew il-proċedimenti, dawn jistgħu jitolbu li t-terminu preskritt bis-sub regolament (3) jiġi sospiż għal żmien mhux iżjed minn xahar sabiex dawk ir-rabtiet jitqiesu kif imiss, liema talba d-Direttur Ġenerali jista’ biss jirrifjuta f’ċirkostanzi eċċezzjonali. (3) Deċiżjonijiet li jittieħdu konformi mar-regolament 8(3) dwar konċentrazzjonijiet notifikati għandhom jittieħdu mhux iżjed tard minn erba’ xhur mid-data meta jkunu nbdew il-proċedimenti bla ħsara għall-provisoli hemm mas-sub regolament (2). (4) Il-perjodi stipulati bis-sub regolamenti) għandhom ikunu sospiżi meta d-Direttur Ġenerali kellu jitlob xi informazzjoni b’deċiżjoni konformi mar-regolament 10 jew jordna investigazzjoni b’deċiżjoni konformi mar-regolament 11 minħabba illi: (i) informazzjoni lid-Direttur Ġenerali jkun talab konformi mar-regolament 10 mingħand xi waħda mill-partijiet notifikanti jew mingħand xi parti oħra involuta, kif imfisser fir-regolament 10, ma tiġix provduta jew ma tiġix provduta kollha kemm hi fiż-żmien stabbilit mid-Direttur Ġenerali; (ii) informazzjoni lid-Direttur Ġenerali jkun talab konformi mar-regolament 10 mingħand terza persuna, kif imfisser fir-regolament 10, ma tiġix provduta jew ma tiġix provduta kollha kemm hi fiż-żmien stabbilit mid-Direttur Ġenerali minħabba f’ċirkostanzi li għalihom tkun responsabbli xi waħda mill-partijiet notifikanti jew xi parti oħra involuta, kif imfisser fir-regolament 10; (iii) waħda mill-partijiet notifikanti jew xi parti oħra involuta, kif imfisser fir-regolament 10, tkun irrifjutat li toqgħod għal investigazzjoni li titqies li tkun meħtieġa mid-Direttur Ġenerali abbażi tar-regolament 11 jew li tikkoopera fit-twettiq ta’ dik l-investigazzjoni skond dak ir-regolament; (iv) il-partijiet notifikanti jkunu naqsu milli jgħarrfu lid-Direttur Ġenerali b’kull tibdil materjali fil-fatti li jkun hemm fin-notifika. (5) Il-perjodi stabbiliti bis-sub regolamenti) għandhom ikunu sospiżi fil-każijiet imsemmija fis-sub regolament (4)i) għaż-żmien bejn tmiem it-terminu ta’ żmien iffissat fit-talba għall-informazzjoni u meta tasal l-informazzjoni kompleta u korretta kif tkun meħtieġa bid-deċiżjoni; fil-każijiet imsemmija fis-sub regolament (4)(iii) għall-perjodu bejn it-tentattiv bla suċċess li ssir l-investigazzjoni u t-tmiem ta’ l-investigazzjoni ordnata bid-deċiżjoni; u fil-każijiet imsemmija fis-sub regolament (4)(iv) għall-perjodu bejn meta tiġri diki l-bidla fil-fatti hemmimsemmija u meta tasal l-informazzjoni kompleta u korretta kif tkun meħtieġa bid-deċiżjoni jew it-tmiem ta’ l-investigazzjoni ordnata bid-deċiżjoni. (6) Meta t-Tribunal tal-Appell f’deċiżjoni jannulla deċiżjoni kollha kemm hi jew parti minn deċiżjoni tad-Direttur Ġenerali meħuda taħt dawn ir-regolamenti, il-perjodi stipulati f’dawn ir-Regolamenti għandhom jerġgħu jibdew għaddejin mid-data tad-deċiżjoni tat-Tribunal tal-Appell jew f’każ li jkun ippreżenta t a ppell mid-deċiżjoni tat-Tribunal tal-Appell, mid-data tas-sentenza tal-Qorti tal-Appell. (7) Meta d-Direttur Ġenerali ma jkunx ħadeċiżjoni skond ir-regolament 6(1)ii) jew ir-regolament 8) fit-termini stipulati fis-dubregolamenti) rispettivament, il-konċentrazzjoni għandha titqies li tkun ġiet dikjarata leġitti ma skond id-disposizzjonijiet ta’ dawn ir-regolamenti. 10. (1) Fit-twettiq tad-dmirijiet lilu assenjati b’dawn ir-regolamenti, d-Direttur Ġenerali jista’ jikseb kull informazzjoni meħtieġa mingħand intrapriżi u persuni li jikkontrollaw dawk l-intrapriżi u għaqda ta’ intrapriżi. (2) Meta jkun qed jibgħat talba għal informazzjoni lil xi persuna, intrapriża jew għaqda ta’ intrapriżi, d-Direttur Ġenerali għandu jiddikjara fit-talba il-bażi legali u l-iskop tat-talba kif ukoll il-penali li hemm provdut dwarhom fir-regolament 13 għal min ma jagħtix informazzjoni korretta. (3) Meta persuna, intrapriża jew għaqda ta’ intrapriżi ma tipprovdix l-informazzjoni mitluba fil-perjodu stabbilit mid-Direttur Ġenerali jew tipprovdi informazzjoni inkompleta, d-Direttur Ġenerali għandu permezz ta’ deċiżjoni jitlob li tiġi pprovduta l-informazzjoni, filwaqt li jispeċifika x-xorta ta’ informazzjoni mitluba, jistabbilixxi perjodu adatt li matul u din għandha tingħata u jgħidxi jkunu l-penali li hemm provdut dwarhom fir-regolament 13. 11. (1) Fit-twettiq tad-dmirijiet lilu assenjati b’dawn ir-regolamenti, d-Direttur Ġenerali jista’ jgħaddi biex jagħmel l-investigazzjonijiet kollha meħtieġa dwar intrapriżi u għaqdiet ta’ intrapriżi u għal dan l-iskop huwa jkollu s-setgħat kollha mogħtija lil u bl-artikolu 12 ta’ l-Attinkluża s-setgħa- (i) li jeżamina l-kotba u records oħra tan-negozju; (ii) li jagħmel jew jitlob kopji ta’ jew estratti mill-kotba u r-records tan-negozju; (iii) jitlob jew jordna li jingħataw spjegazzjonijiet dak il-ħin; (iv) jidħol f’kull fond, fuq kull art u mezz tat-trasport ta’ intrapriżi. (2) Intrapriżi u għaqdiet ta’ intrapriżi għandhom joqogħdu għal investigazzjonijiet ordnati b’deċiżjoni tad-Direttur Ġenerali, liema deċiżjoni għandha tispeċifika s-suġġett u l-għan ta’ l-investigazzjoni, taħtar id-data meta din għandha tibda u tgħidx’ikunu l-penali li hemm provdut dwarhom fir-regolament 13. 12. Proċedura simplifikata. Emendat: A.L.425 tal-2007; A.L.349 tal-2011. (1) Il-proċedura simplifikata għandha tkun tapplika għal dawn il-kategoriji ta’ konċentrazzjonijiet li ġejjin li jitqiesu li ma jqajjmux dubji serji dwar il-legalità tagħhom skond id-disposizzjonijiet ta’ dawn ir-regolamenti, kemm-il darba d-Direttur Ġenerali f’każijiet eċċezzjonali u minħabba li l-kondizzjonijiet ekonomiċi li jappartjenu għas-suq u għall-partijiet fil-konċentrazzjoni ma jkunx iqisxort’oħra: (i) meta żewġ intrapriżi jew aktar jiksbu kontroll konġunt f’jointventure, sakemm dik il-jointventurema jkollhiex, jew ikollha b’mod negliġibbli fit-territorju ta’ Malta attivitajiet, attwali jew previsti għaliex it-turnover tal-jointventureu, jew it-turnover ta' l-attivitajiet kontribwiti jkun ta’ inqas minn € 698, 812.02 fit-territorju ta’ Malta u l-valur totali ta’ kull att ivtrasferit lill-joint venture ikun inqas minn € 698, 812.02 fit-territorju ta’ Malta; (ii) meta żewġ intrapriżi jew aktar jamalgamaw, jew intrapriża waħda jew aktar t akkwista kontroll uniku jew konġunt ta’ xi intra priża oħra, iżda ebda waħda mill-partijiet fil-konċentrazzjoni ma jkunu involuti f’attivitajiet kummerċjali fl-istess suq ta’ prodott u suq ġeografiku, jew f’suq ta’ prodott li jkun fil-linja ’l fuq jew fil-linja ’l isfel ta’ suq ta’ prodott li fih tkun involuta xi parti oħra tal-konċentrazzjoni; (iii) meta żewġ intrapriżi jew aktar jamalgamaw, jew intrapriża waħda jew aktar tikseb kontroll uniku jew konġunt ta’ xi intra priża oħra u żewġ partijiet jew aktar tal-konċentrazzjoni jkunu involuti f’attivitajiet kummerċjali jew fl-istess suq ta’ prodott u suq ġeografiku u s-sehem fis-suq kombinat tagħhom ikun anqas minn 15 %, jew f’suq ta’ prodott li jkun fil-linja ’l fuq jew fil-linja ’l isfel ta’ suq ta’ prodott fejn tkun involuta xi parti oħra tal-konċentrazzjonis-sehem fis-suq kombinat tagħhom ikun ta’ inqas minn 25 %. (2) Sabiex jiġi stmat jekk konċentrazzjoni tkunx taqa’ taħt xi waħda minn dawn il-kategoriji, d-Direttur Ġenerali għandu jiżgura li ċ-ċirkostanzi rilevanti kollha jiġu stabbiliti b’mod biżżejjed ċar: Iżda jekk is-swieq rilevanti jew is-sehem fis-swieq tal-partijiet ma jkunx jista’ jiġi stabbilit b’mod biżżejjed ċar, huwa m’għandux japplika l-proċedura simplifikata. (3) Il-proċedura simplifikata m’għandhiex tkun tapplika għal konċentrazzjonijiet li jkunu jinvolvu koordinament skond ir-regolament 4(3). (4) Jekk id-Direttur Ġenerali jkun sodisfatt li l-konċentrazzjoni tikkwalifika għall-proċedura simplifikata, huwa għandu joħroġ deċiżjoni f’forma qasira fejn jiddikjara l-konċentrazzjoni bħala waħda leġitti ma skond id-disposizzjonijiet ta’ dawn ir-regolamenti fi żmien erba’ ġimgħat mid-data ta’ notifika konformi mar-regolament 9): Iżda fil-perjodu li jwassal għat-terminu ta’ erba’ ġimgħat, id-Direttur Ġenerali jibqagħlu l-għa/la li jerġa’ lura għall-ewwel fażi tal-proċedura normali u b’hekk jibda’ investigazzjonijiet u, jew jadotta deċiżjoni ħiħa, jekk iqisazzjoni bħal dik adatta fil-każ inkwistjoni. (5) Kemm-il darba id-Direttur Ġenerali ma jiddeċidix xort’oħra, il-proċedura simplifikata għall-approvazzjoni ta’ konċentrazzjonijiet għandha wkoll tapplika għal restrizzjonijiet direttament relatati u meħtieġa għall-implimentazzjoni tal-konċentrazzjoni. 13. Multi. Emendat: A.L.49 tal-2007; A.L.349 tal-2011. (1) Id-disposizzjonijiet ta’ l-artikolu 21(5) ta’ l-Att għandhom mutatis mutandis japplikaw għal persuni, intrapriżi jew għaqdiet ta’ intrapriżi li bil-ħsieb jew b’negliġenza- (i) jonqsu milli jinnotifikaw konċentrazzjoni skond ir-regolament 5 qabel l-implimentazzjoni; (ii) jagħtu informazzjoni mhux korretta jew qarrieqa f’notifika konformi mar-regolament 5; (iii) jagħtu informazzjoni mhux korretta b’risposta għal talba li ssir konformi mar-regolament 10 jew jonqsu milli jagħtu informazzjoni fil-perjodu stabbilit b’deċiżjoni li tittieħed konformi mar-regolament 10; (iv) jipproduċu l-kotba meħtieġa jew records kummerċjali oħra f’forma mhux kompleta matul investigazzjonijiet taħt ir-regolament 11 jew jirrifjutaw li joqogħdu għal xi investigazzjoni ordnata b’deċiżjoni konformi mar-regolament 11. (2) Id-disposizzjonijiet ta’ l-artikolu 21(1) ta’ l-Att għandhom mutatis mutandis japplikaw għal persuni jew intrapriżi li bil-ħsieb jew b’negliġenza- (i) jonqsu milli jikkonformaw ma’ xi obbligu impost b’deċiżjoni konformi ma’ kull provisoli hemm mar-regolamenti 7(3) jew 8(2); (ii) iqegħdu fis-seħħ konċentrazzjoni bi ksur tar-regolament 7(1); (iii) iqegħdu fis-seħħ konċentrazzjoni ddikjarata mhux leġittima skond id-disposizzjonijiet ta’ dawn ir-regolamenti b’deċiżjoni konformi mar-regolament 8(3) jew ma jieħdux il-miżuri ordnati b’deċiżjoni konformi mar-regolament 8(4); 14. Ħlasijiet perjodiċi ta’ multa. Emendat: A.L.349 tal-2011. Id-disposizzjonijiet tal-artikolu 21) tal-Att għandhom mutatis mutandis ikunu japplikaw għal persuni, intrapriżi jew għaqdiet ta’ intrapriżi sabiex jiġu mġiegħla: (i) jipprovdu l-informazzjoni kompleta u korretta mitluba b’deċiżjoni konformi mar-regolament 10; (ii) joqogħdu għal investigazzjoni ordnata b’deċiżjoni konformi mar-regolament 11; (iii) jikkonformaw ma’ obbligu impost b’deċiżjoni konformi ma’ kull provisoli hemm mar-regolamenti 7(3) jew 8(2); (iv) japplikaw il-miżuri ordnati b’deċiżjoni konformi mar-regolament 8(4). 14A. Dispożizzjoni transitorja. Miżjud: A.L.349 tal-2011. Kap. 510. Fl-applikazzjoni tar-regolamenti 13 u 14, meta r-reat jkunsar qabel il-bidu fis-seħħ tal-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur, għandhom japplikaw d-dispożizzjonijiet tar-regolamenti 13 u 14 kif kienu qabel il-bidu fis-seħħ tal-imsemmi Att.”. 15. (1) Informazzjoni li tinkiseb bħala riżultat ta’ l-applikazzjoni tar-regolamenti 10, 11 u 16 għandha biss tiġi użata għall-finijiet tat-talba, investigazzjoni jew smigħ rilevanti. (2) Mingħajr preġudizzju għar-regolamenti 5(3), 16 u 17, id-Direttur Ġenerali u uffiċjali pubbliċi impjegati ma’ jew li jkunu qed jaqdu dmirijiethom fl-Uffiċċju u konsulenti b’kuntratt mal-Uffiċċju m’għandhomx jiżvelaw informazzjoni li jkunu kisbu permezz ta’ l-applikazzjoni ta’ dawn ir-regolamenti tax-xorta koperta bl-obbligu ta’ segretezza professjonali. (3) Is-sub regolamenti) ma jipprevjenu bl-ebda mod il-pubblikazzjoni ta’ informazzjoni ġenerali jew ta’ surveys li ma jkunx fihom informazzjoni li tirrigwarda intrapriżi jew għaqdiet ta’ intrapriżi partikolari. 16. Smigħ ta l-partijiet u u ta’ terzi. Emendat: A.L.349 tal-2011. (1) Kap. 510. Kap. 510. (a) Qabel ma jieħu xi deċiżjoni li hemm provdut dwarha fir-regolament 6(3), ir-regolament 7(3), il-provisoli tinsab mar-regolment 8(2), ir-regolament 8), ir-regolament 13 u r-regolament 14, id-Direttur Ġenerali għandu jagħti lill-persuni, intrapriżi u għaqdiet ta’ intrapriżi inkwistjoni l-opportunità, f’kull stadju tal-proċedura, li jesprimu l-fehmiet tagħhom dwar l-oġġezzjonijiet kontrihom. (b) Meta d-Direttur Ġenerali jkollu l-ħsieb li jieħu deċiżjoni skont ir-regolament 6(3), il-provisoli jinsab mar-regolament 8(2), ir-regolament 8), ir-regolament 13 u r-regolament 14, hu għandu javża lill-persuni, intrapriżi jew għaqdiet ta’ intrapriżi konċernati bil-miktub bl-oġġezzjonijiet imressqa kontrihom skont id-dispożizzjonijiet tal-artikolu 64 tal-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur, u għandu jiffissaterminu ta’ żmien li fih huma jistgħu jinfurmawh bil-fehmiet tagħhom bil-miktub, u l-persuni, intrapriżi jew għaqdiet ta’ intrapriżi konċernati jistgħu, fit-terminu ta’ żmien iffissat, fis-sottomissjonijiet tagħhom jiktbu il-fatti kollha illi huma jafubihom u li jistgħu jkunu rilevanti għad-difiża tagħhom kontra l-oġġezzjonijiet mressqa mid-Direttur Ġenerali u għandhom jehmżu d-dokumenti rilevanti kollha bħala prova ta’ dan. Huma jistgħu ukoll jipproponu lid-Direttur Ġenerali jisma’ persuni li jkunu jistgħu jikkoroboraw dawk il-fatti. (ċ) Meta d-Direttur Ġenerali jkollu l-ħsieb li jieħu deċiżjoni skont ir-regolament 6(3), il-provisoli jinsab mar-regolament 8(2), ir-regolament 8), ir-regolament 13 u r-regolament 14, id-Direttur Ġenerali għandu jagħti lill-persuni, intrapriżi jew għaqdiet ta’ intrapriżi konċernati l-opportunità sabiex jiżviluppaw l-argumenti tagħhom bil-fomm, jekk ikun hekk mitlub fis-sottomissjonijiet tagħhom bil-miktub. (2) (a) B’deroga mis-sub regolament (1), deċiżjoni li tingħata deroga mis-sospensjoni kif imsemmi fir-regolament 7(3) tista’ tittieħed provviżorjament, mingħajr mal-persuni, intrapriżi jew għaqdiet ta’ intrapriżi inkwistjoni ma jingħataw l-opportunità li jesprimu l-fehmiet tagħhom minn qabel, sakemm id-Direttur Ġenerali jagħtihom dik l-opportunità kemm jista’ jkun malajr wara li jkunħa d-deċiżjoni tiegħu. (b) Id-Direttur Ġenerali għandu mingħajr dewmien jibgħat lill-persuni, intrapriżi jew għaqdiet ta’ intrapriżi konċernat it-test tad-deċiżjoni proviżorja u għandu jistabbilixxi limitu ta’ żmien li matulu huma jkunu jistgħu jressqu bil-kitba il-kummenti tagħhom. (ċ) Ladarba l-persuni, intrapriżi jew għaqdiet ta’ intrapriżi konċernati jressqu l-kummenti tagħhom, id-Direttur Ġenerali għandu jieħu deċiżjoni finali li tikkanċella, temenda jew tikkonferma d-deċiżjoni proviżorja. Meta huma ma jkunux ressqu l-kummenti tagħhom bil-kitba matul il-limitu ta’ żmien stabbilit, id-deċiżjoni proviżorja tad-Direttur Ġenerali għandha ssir finali mat-tmiem ta’ dak il-perjodu. (3) Id-Direttur Ġenerali għandu jsejjes id-deċiżjoni tiegħu biss fuq l-oġġezzjonijiet li fuqhom l-partijiet setgħu jissottomettu l-osservazzjonijiet tagħhom, filwaqt li d-drittijiet kollha tad-difiża jkunu għalkollox rispettati fil-proċedimenti. (4) (a) Għandu jkun hemm aċċess għall-inkartament mill-partijiet kollha direttament involuti, meta dawn jagħmlu talba bil-miktub, bla ħsara għal kull interess leġittimu ta’ intrapriżi fil-protezzjoni tas-sigrieti kummerċjali tagħhom. (b) Id-dritt tal-aċċess għall-filem’għandux jestendi għall-informazzjoni kunfidenzjali, jew għal dokumenti interni tad-Direttur Ġenerali, tal-Kummissjoni Ewropea, jew tal-awtoritajiet tal-kompetizzjoni tal-Istati Membri. Id-dritt tal-aċċess għall-file għandu bl-istess mod ma jkunx estiż għall-korrispondenza bejn id-Direttur Ġenerali, il-Kummissjoni Ewropea u l-awtoritajiet kompetenti tal-Istati Membri oħra. (ċ) Id-dokumenti miksuba permezz tal-aċċess għall-file skont dan is-subregolament jistgħu jkunu użati biss għall-iskopijiet tal-proċedimenti rilevanti skont dawn ir-regolamenti. (5) (a) Fil-parametri ta’ kemm id-Direttur Ġenerali jista’ jqis li jkun hekk meħtieġ, huwa jista’ wkoll jisma’ lil persuni jew intrapriżi oħra li jkunu juru biżżejjed interessu b’mod partikolari lill-membri tal-korpi amministrattivi jew maniġerjali ta’ l-intrapriża inkwistjoni u r-rappreżentanti rikonoxxuti ta’ l-impjegati tagħhom għandu jkollhom id-dritt, meta hekk jitolbu, li jinstemgħu.(b) Jekk terzi persuni japplikaw bil-kitba sabiex ikunu mismugħa skont il-paragrafu (a), id-Direttur Ġenerali għandu jgħarrafhom bil-kitba dwar ix-xorta u l-materja tas-suġġett tal-proċedura u jistabbilixxi limitu ta’ żmien li fih huma jkunu jistgżu jressqu l-kummenti tagħhom u t-terzi persuni msemmija għandhom jagħmlu magħrufa l-fehmiet tagħhom bil-miktub fiż-żmien stabbilit. (ċ) Id-Direttur Ġenerali jista’ jagħti lil terzi persuni l-opportunità sabiex jiżviluppaw l-argumenti tagħhom bil-fomm, jekk ikun hekk mitlub fis-sottomissjonijiet tagħhom bil-miktub. (6) Id-Direttur Ġenerali jista’, meta jkun xieraq, jistieden kull persuna oħra biex tinfurmah bil-miktub bil-fehmiet tagħha fit-terminu stabbilit mid-Direttur Ġenerali u jista’ jagħti lil dik il-persuna l-oħra l-opportunità li tippreżenta l-fehmiet tagħha bil-fomm jekk hekk titlob fis-sottomissjonijiet tagħha bil-miktub. (7) Mingħajr preġudizzju għad-dritt tal-persuni, intrapriżi jew għaqdiet ta’ intrapriżi konċernati, terzi persuni u persuni oħra li jitolbu laqgħa separata u individwali taħt dan ir-regolament, id-Direttur Ġenerali jista’ wkoll, fuq inizjattiva tiegħu, u, kif iqis xieraq, jistieden lil xi uħud jew kull waħda mill-persuni msemmija, intrapriżi jew għaqdiet ta’ intrapriżi konċernati, terzi persuni u persuni oħra li jkunu ppreżentaw osservazzjonijiet bil-miktub skont dan ir-regolament għal laqgħa lifiha huma għandhom jiżviluppaw l-argumenti tagħhom u jagħmlu kontro-sottomissjonijiet fil-preżenza ta’ xulxin u jirrispondu għall-mistoqsijiet tad-Direttur Ġenerali: Iżda matul dik il-laqgħa, id-Direttur Ġenerali għandu jiżgura li tingħata konsiderazzjoni għall-protezzjoni tas-sigrieti tan-negozju u informazzjoni kunfidenzjali oħra. 17. (1) Id-Direttur Ġenerali għandu jippubblika d-deċiżjonijiet li jieħu konformi mar-regolament 6), 8) u r-regolament 12. (2) Il-pubblikazzjoni għandha tgħid x’ikunu l-ismijiet tal-partijiet u l-kontenut prinċipali tad-deċiżjoni imma għandu jitqies kull interess leġittimu ta’ l-intrapriżi fil-protezzjoni tas-sigrieti kummerċjali tagħhom. 18. Appell. Sostitwit: A.L.349 tal-2011. (1) Il-persuni, intrapriżi jew l-għaqda ta’ intrapriżi konċernati u kull terza persuna li jkollha dritt għal smigħ taħt ir-regolament 16(5) jistgħu, fi żmien għoxrin ġurnata min-notifika tad-deċiżjoni finali tad-Direttur Ġenerali skont ir-regolamenti 6, 7, 8, 13 u 14 jew fil-każ ta’ terzi persuni fi żmien għoxrin ġurnata mid-data tal-pubblikazzjoni tagħha, jippreżentaw rikors quddiem it-Tribunal tal-Appell, mid-deċiżjoni tad-Direttur Ġenerali. (2) L-appell għandu jiġi notifikat lid-Direttur Ġenerali, u d-Direttur Ġenerali għandu jippreżenta r-risposta tiegħu fi żmien għoxrin ġurnata mid-data tan-notifika tal-appell. (3) Il-preżentata tal-appell skont is-sub regolament (1) m’għandiex ikollha l-effett li tissospendi d-deċiżjoni, multa amministrattiva u, jew il-ħlas ta’ penali kwotidjana li dwarhom qed isir l-appell sakem m it-Tribunal tal-Appell, fuq talba raġunata mill-parti fl-istess rikors tal-appell, u wara li jinstema’ d-Direttur Ġenerali, ma jissospendix d-deċiżjoni, multa amministrattiva u, jew il-ħlas ta’ penali kwoti djana taħt dawk il-kondizzjonijiet li jidhirlu xierqa u jagħti r-raġunijiet tiegħu għal dan, sakemm tingħata s-sentenza finali tal-appell. (4) It-Tribunal tal-Appell jista’ jew jikkonferma fl-intier jew f’parti jew iħassar id-deċiżjoni tad-Direttur Ġenerali u jista’ jikkonferma, jirrevoka jew jvarja l-multa amministrattiva u, jew il-ħlas ta’ penali kwoti djana imposta mid-Direttur Ġenerali fil-limiti tal-artikolu 21 tal-Att, filwaqt li tingħata konsiderazzjoni għall-gravità u t-tul taż-żmien lidamil-ksur kif ukoll kull ċirkostanza attenwanti jew aggravanti: Iżda meta t-Tribunal tal-Appell iħassar fl-intier jew f’part i d-deċiżjoni tad-Direttur Ġenerali, it-Tribunal tal-Appell għandu jirreferi l-kwistjoni lura lid-Direttur Ġenerali b’istruzzjonijiet li jikkunsidra u jieħu deċiżjoni mill-ġdid skont id-deċiżjoni tat-Tribunal tal-Appell. (5) Id-Direttur Ġenerali u kull parti f’appell quddiem it-Tribunal tal-Appell li jħossuhom aggravati b’deċiżjoni tat-Tribunal tal-Appell jistgħu jappellaw fuq punt ta’ liġi quddiem il-Qorti tal-Appell permezz ta’ rikors preżentat fir-reġistru ta’ dik il-qorti, fi żmien għoxrin ħurnata mid-data ta’ dik id-deċiżjoni tat-Tribunal tal-Appell. 19. Kif japplikaw ir-regolamenti. Il-konċentrazzjonijiet għandhom ikunu esklużivament regolati b’dawn ir-regolamenti u l-artikoli 5 sa 10 ta’ l-Att m’għandhomx jibqgħu japplikaw għalihom ħlief għar-rigward tal-joint ventures b’funzjoni ħiħa li jkollhom bħala għan tagħhom jew effett il-koordinament tal-komportament kompetittiv ta’ intrapriżi li jibqgħu indipendenti skond ir-regolament 4(3). 20. Interpretazzjoni. Miżjud: A.L.49 tal-2007. Emendat: A.L.349 tal-2011. Emendat: A.L.349 tal-2011. Fl-interpretazzjoni tar-regolament 4(4) u tar-regolament 4(2)(b), id-Direttur Ġenerali għandu jagħmel referenza għal-(a) għad-deċiżjonijiet preċedenti tat-Tribunal tal-Appell u tiegħu nnifsu; (b) għal sentenzi tal-Qorti tal-Ġustizzja tal-Komunità Ewropea; (ċ) id-deċiżjonijiet rilevanti tal-Kummissjoni Ewropea; (d) l-avviżi ta’ interpretazzjoni maħruġin mill-Kummisjoni Ewropea u linji gwida fuq id-disposizzjonijiet relevanti tat-TFEU u tal-leġislazzjoni sussidjarja relattiva għall-kompetizzjoni; u (e) u kull każistika barranija pertinenti oħra.